पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । दूसरे चंडीगढ़ क्लब स्नूकर एंड बिलियड्र्स के पहले राउंड में प्रणव जैन ने रोमांचक मुकाबले में प्रदीप किंगर को 2-1 से शिकस्त दे दी। चंडीगढ़ सेक्टर-1 में खेले गए मुकाबले के पहले सेट में प्रणव को प्रदीप के हाथों 45-64 से हार का सामना करना पड़ा। इसके बाद दूसरे सेट में प्रणव अपनी लय में लौटे और दूसरा गेम 79-55 से अपने नाम कर लिया। अंतिम एवं निर्णायक गेम में प्रदीप वापसी नहीं कर सके और प्रणव ने गेम 55-28 से अपने नाम कर दूसरे दौर में जगह पक्की कर ली।
इसके अलावा एक अन्य रोमांचक मुकाबले में मानव धवन ने केएस नलवा को 2-1 से मात दे दी। इस मैच में पहला सेट मानव के नाम रहा लेकिन वे केएस नलवा से 62-60 का स्कोर बना बमुश्किल जीते। इसके बाद दूसरे गेम में केएस नलवा ने वापसी की और गेम 22-66 से जीत लिया। अंतिम एवं निर्णायक गे में दोनों के बीच कड़ी टक्कर हुई लेकिन मानव ने गेम 56-54 से अपने नाम कर दूसरे राउंड में जगह बना ली। इसके अलावा खेले दो अन्य मुकाबलों में अजय गुप्ता ने नीरज को 52-34, 46-59,50-49 से और वैभव आनंद ने संजीव सूद को 85-35, 58-57 से हराकर दूसरे दौर में स्थान बनाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn